[{"text_idx": "#000004", "text": "Carlin yw'r Gymraes gyflymaf erioed yn y 200m, 400m ac 800m dull rhydd ac fe wnaeth hi ei ymddangosiad rhyngwladol cyntaf yn 15 oed. Yn 2014 daeth hi'r nofwraig gyntaf i ennill medal aur yng Ngemau'r Gymanwlad ers Pat Beavan yn 1974. Mae hi'n gefnogwr Manchester United ac yn hyfforddwr personol cymwys. Dyma fydd ei Gemau Olympaidd cyntaf a bydd hi'n gobeithio bod ymysg y medalau yn ei ras orau, yr 800m."}, {"text_idx": "#000008", "text": "Ar o\u0302l gwneud ei hymddangosiad rhyngwladol cyntaf yng Ngemau'r Gymanwlad 2014, mae Tutton wedi cael blwyddyn lwyddiannus gan ennill tlws 200m dull broga Prydain. Bydd hi'n gobeithio bod ymysg y medalau yn y gystadleuaeth yn Rio."}, {"text_idx": "#000009", "text": "Camp: Ras ymlid ti\u0302m - Rownd gynderfynol a'r rownd derfynol"}, {"text_idx": "#000010", "text": "Anrhydeddau: Pwncampwr ras ymlid ti\u0302m Ewrop 2013, 2014 a 2015"}, {"text_idx": "#000011", "text": "Mae'r gw\u0302r 23 oed yn rhan o di\u0302m sy'n amddiffyn eu medal aur o gemau Llundain, a dynion Prydain yw'r ffefrynnau i wneud hynny. Fe wnaeth y Cymro Cymraeg, oedd yn gobeithio bod yn ddyn ta\u0302n pan yn ifanc, roi'r gorau i'w obeithion o chwarae rygbi ar y lefel uchaf i ymuno ag Academi Seiclo Prydain yn 14 oed."}, {"text_idx": "#000013", "text": "Anrhydeddau: Pencampwr y Byd dosbarth 420 yn 2006 a dosbarth 470 yn 2012, arian yn nosbarth 270 yng Ngemau Olympaidd 2012"}, {"text_idx": "#000014", "text": "Roedd Mills a'i phartner, Saskia Clark ar drywydd medal aur yn Llundain cyn iddyn nhw orffen yn ail olaf yn y ras derfynol gan eu gadael gydag arian. Fe wnaeth hi ddechrau hwylio yn wyth oed, a hi yw'r ffefryn i ennill y fedal aur yn Rio."}, {"text_idx": "#000017", "text": "Cafodd Grube ei adael allan o'r garfan ar gyfer gemau Llundain ar o\u0302l i Luke Patience a Stuart Bithell, wnaeth ennill medal arian, gael eu dewis o'i flaen. Collodd ei le yng ngharfan Prydain yn 2014 oherwydd cyfres o ganlyniadau gwael, cyn cael ei baru gyda Patience ym mis Ionawr 2016 ar o\u0302l i Elliot Willis dynnu allan oherwydd problemau iechyd."}, {"text_idx": "#000022", "text": "Cafodd Allen ei geni ym Moscow ac roedd ei mam, Tatiana Bogdanova yn saethu i'r Undeb Sofietaidd ym Mhencampwriaethau Ewrop a'r Byd. Fe wnaeth hi symud i'r DU yn 20 oed a phriododd saethwr arall, Malcolm Allen sydd nawr yn ei hyfforddi. Mae ganddi radd mewn ieithoedd modern o Brifysgol Bradford a bydd hi'n gwneud ei thrydydd ymddangosiad mewn Gemau Olympaidd yn Rio."}, {"text_idx": "#000023", "text": "Prif StraeonYsgolion o Gymru wedi wynebu trafferthion yn DoverPublished8 awr yn o\u0302lPencampwriaeth y Chwe Gwlad: Yr Alban 22-34 CymruPublished10 awr yn o\u0302l'Rhesymol' i newid arwyddair 'byd gwyn' eisteddfodPublished22 awr yn o\u0302l"}]